open-index/open-wikipedia-markdown huggingface dataset:
Brendan Perry

**Brendan Michael Perry** (fæddur í Whitechapel, London 30. júní 1959) er breskur tónlistarmaður best þekktur fyrir að vera helmingur dúósins Dead Can Dance (ásamt Lisa Gerrard). Perry spilar á ýmis hljóðfæri. Hann byrjaði ferilinn í nýsjálensku punk-rokk sveitinni *The Scavengers* áður er hann flutti yfir til Ástralíu þar sem hann stofnaði DCD. Hann hefur gefið út nokkrar sólóskífur.

## Sólóplötur
*Eye of the Hunter (1999)
*Ark (2010)
*Songs of Disenchantment: Music from the Greek Underground (2020)
Morð

**Morð** er sá gerningur þegar einn einstaklingur drepur annan. Hægt er skipta morðum í nokkra undirflokka, t.d. dráp, líknardráp, aftökur í fangelsum og morð í styrjöldum. Mismunandi er eftir samfélögum hvernig þau líta á morð, en í flestum vestrænum samfélögum er mannsmorð talið vera alvarlegasta tegundin af glæp. 

## Morð á Íslandi

Í grein númer 211 í almennum hegningarlögum segir eftirfarandi: "Hver, sem sviptir annan mann lífi, skal sæta fangelsi, ekki skemur en 5 ár, eða ævilangt."

## Tilvísanir
Fjallablálilja

**Fjallablálilja** (fræðiheiti: *Pseudomertensia primuloides*) er fjölær jurt sem er ættuð frá Himalajafjöllum. Hún verður 10 til 15 sm há. Blöðin lensulaga til aflöng. Blómin eru lítil, blá og bjöllulaga. Hún hefur verið notuð í görðum hérlendis.

## Tilvísanir
Vængjablálilja

**Vængjablálilja** (fræðiheiti: *Mertensia pterocarpa*) er fjölær jurt sem er ættuð frá Japan. Hún verður 15 til 40 sm há. Blöðin eru breið-egglaga með oddi og með bláum blæ. Blómin eru lítil, blá og bjöllulaga.
Hún hefur verið nokkuð notuð sem garðplanta á Íslandi. 

## Tilvísanir
Míkhaíl Botvínník

**Mikhail Botvinnik** (f. 1911 - d. 1995) var sovéskur stórmeistari í skák. Hann var heimsmeistari í skák á árunum 1948-1957, 1958-1960 og 1961-1963 og er almennt talinn í hópi bestu skákmanna sem uppi hafa verið. Hann varð sex sinnum skákmeistari Sovétríkjanna. Hann var meðal keppenda á hinu firnasterka AVRO-skákmóti í Hollandi árið 1938 þar sem áttust við átta sterkustu skákmenn heims. Botvinnik varð í þriðja sæti í mótinu á eftir Paul Keres og Reuben Fine og vann m.a. fræga skák gegn fyrrverandi heimsmeistara José Raúl Capablanca. Hann sigraði með nokkrum yfirburðum í heimsmeistarakeppninni sem fram fór í Haag og Moskvu árið 1948. Hann tefldi einvígi um heimsmeistaratitilinn við Davíð Bronstein árið 1951 og Vasilí Smyslov árið 1954 og hélt titlinum á jöfnu í bæði skipti. Botvinnik tapaði svo heimsmeistaratitlinum í hendur Smyslov í einvígi árið 1957, en tókst að endurheimta titilinn í öðru einvígi við Smyslov ári síðar. Árið 1960 tapaði Botvinnik heimsmeistaraeinvíginu gegn Mikhail Tal, en náði fram hefndum í öðru einvígi ári síðar. Botvinnik missti svo heimsmeistaratitilinn endanlega árið 1963 í einvígi gegn Tigran Petrosjan, en samkvæmt nýjum reglum Alþjóða skáksambandsins (FIDE) átti hann ekki lengur rétt á öðru einvígi. Botvinnik hélt áfram þátttöku á skákmótum til ársins 1970. Eftir það tók hann að sér þjálfun efnilegra skákmanna og starfrækti skákskóla í Sovétríkjunum. Hann þjálfaði m.a. bæði Anatoly Karpov og Garrí Kasparov sem báðir urðu heimsmeistarar í skák. Hann var frumkvöðull í þróun búnaðar til að gera tölvum kleift að tefla skák.

## Heimildir

* Alfræðibókin um skák. Dr. Ingimar Jónsson. Iðunn 1988.
Dominic Calvert-Lewin

**Dominic Calvert-Lewin** er enskur knattspyrnumaður sem spilar með Leeds United og enska karlalandsliðið í knattspyrnu. Hann var í yngri flokkum í  Sheffield United en var lánaður mestmegnis þegar hann komst í aðalliðið.

Calvert-Lewin fór til Everton 2016 og tók það hann nokkurn tíma að vinna sér sess í byrjunarliðinu. Árið 2020 varð hann fyrsti leikmaður Everton til að skora þrennu tvívegis í sama  mánuði síðan 1931 (Dixie Dean). Hann var valinn leikmaður septembermánaðar tímabilið 2020-2021.

DCL hóf frumraun sína með aðalliði Englands í október 2020 eftir að hafa skorað 8 mörk í 5 leikjum með Everton skömmu áður. Hann skoraði fyrsta landsliðsmarkið í vináttulandsleik gegn Wales með skalla.
Mertensia platyphylla

**Mertensia platyphylla** er fjölær jurt sem er ættuð frá norðvesturhluta N-Ameríku. 

## Tilvísanir
Mertensia dshagastanica

**Mertensia dshagastanica** er fjölær jurt sem er ættuð frá Kína, Kasakstan og Tadsíkistan. 

## Tilvísanir
Bombus dahlbomii

**Bombus dahlbomii** er tegund af humlum, ættuð frá tempruðum svæðum suðurhluta S-Ameríku.

Hún er með stærstu tegundum býflugnaættar, að 4 sm löng. Hún er mjög loðin og að mestu leyti rauðbrún á lit (nema höfuð, fætur og vængir).

## Myndir

Bombus dahlbomii, back2, Chile 2018-05-16-17.56 (43111644582).jpg
Bombus dahlbomii, back, Chile 2018-05-16-17.52 (43161518751).jpg
Bombus dahlbomii, face, Chile 2018-05-16-17.59 (43161516311).jpg
Bombus dahlbomii, side, Chile 2018-05-16-18.03 (43111646922).jpg


## Tilvísanir
Bombus pauloensis

**Bombus pauloensis** er tegund af humlum, ættuð frá S-Ameríku og er þar frá hitabelti til fjalla.

Hún er nær alsvört, og með langa tungu.

## Myndir

Bombuspauloensis.jpg
Bombus pauloensis.jpg
Close up of Bumble Bee.jpg


## Tilvísanir
The Penthouse: War in Life

***The Penthouse: War in Life*** (Kóreska: 펜트하우스; *Penteuhauseu*)  er suður-kóreskur sjónvarpsþáttur.
Bombus gerstaeckeri

**Bombus gerstaeckeri** er tegund af humlum, ættuð frá Evrópu. Tungan er löng, og sækir hún aðallega blómasafa (nektar) í venusvögnum.

## Tilvísanir
Bombus tibetanus

***Bombus tibetanus*** er tegund af humlum, ættuð frá austurhluta hálendisplötu Tíbet (Sichuan, Yunnan, Gansu og Qinghai).

## Tilvísanir
Bombus sitkensis

**Bombus sitkensis** er tegund af humlum, útbreidd í vesturhluta N-Ameríku.


Bombus sitkensis.jpg


## Tilvísanir
Bombus bifarius

**Bombus bifarius** er tegund af humlum sem er finnst í fjöllum vesturhluta N-Ameríku. Nær allar heimildir um B. bifarius eru í raun um B. vancouverensis.

## Tilvísanir
Milwaukee Bucks

**Milwaukee Bucks** er körfuboltalið frá Milwaukee sem spilar í NBA deildinni. Liðið var stofnað árið 1968. Liðið vann NBA meistaratitil 1971. Meðal þekktra leikmanna eru Kareem Abdul-Jabbar, Oscar Robertson, Bob Lanier og nú Giannis Antetokounmpo.

Liðið komst í úrslit NBA árið 2021 gegn Phoenix Suns og vann einvígið 4-2 og þar með sinn fyrsta titil í 50 ár.

Árið 2024 unnu Bucks Bikarkeppni NBA sem þá var spilað um í annað sinn.

## Þekktir leikmenn

## Titlar
***[[National Basketball Association|NBA]]**
**Meistarar (2): 1971, 2021
**Tap í úrslitum (1): 1974
***[[Bikarkeppni NBA]]**
**Meistarar (1): 2024
***[[McDonald's meistaramótið]]**
**Meistarar (1): 1988

## Tilvísanir
Bombus amurensis

***Bombus amurensis*** er tegund af humlum, ættuð frá austasta hluta Rússlands, Mongólíu og Kína.

## Tilvísanir
Philadelphia 76ers

**Philadelphia 76ers** (gælunafn: **Sixers**) er körfuboltalið frá Philadelphia sem spilar í NBA deildinni. Liðið var stofnað árið 1946 sem Syracuse Nationals í borginni Syracuse í New York-fylki. Liðið hefur unnið 3 NBA meistaratitla, þann síðasta 1983. Liðið komst síðast í úrslit árið 2001 en tapaði gegn Los Angeles Lakers í 5 leikjum.

## Heiti
Nafn liðsins vísar til sjálfstæðisyfirlýsingu Bandaríkjanna en skrifað var undir hana í Philadelphia árið 1776.

## Þekktir leikmenn

## Titlar
***[[National Basketball Association|NBA]]**
**Meistarar (3): 1955, 1967, 1983
**Tap í úrslitum (6): 1950, 1954, 1977, 1980, 1982, 2001

## Heimild
*
Giljaskóli

**Giljaskóli** er grunnskóli, staðsettur í Giljahverfi á Akureyri. Þar voru 422 nemendur árið 2021. Skólinn var stofnaður 1995 en fullbyggður 2002.

## Stærð
Í Giljaskóla voru árið 2021 voru 422 nemendur í 1.—10. bekk við skólann. Það ár voru 66.7 stöðugildi starfsmanna við skólann, þar af um 37.7 kennarastöðugildi .   
 
## Saga
Giljaskóli hóf starfsemi í húsnæði leikskólans Kiðagils haustið 1995 með þrjár kennslustofur. Starfsmannarými var í fyrstu sameiginlegt leikskólanum. Á öðru ári var bætt við lausri kennslustofu. Að auki var sumarbústaður nýttur fyrir skrifstofu skólastjórnenda og sem sérkennslu­rými.  

Árið 1998 var flutt inn nýja skólabyggingu, þriggja hæða kennslustofuálmu, stjórnunarrými og skólavistun. Síðar var bætt við sérgreinastofum. Fullbyggður árið 2002 var skólinn um 4.719 fermetrar auk íþróttahúss.  Heildarflatamál lóðar er 16.493 fermetrar.  
## Staðsetning
Giljaskóli er staðsettur við Kiðagil í Giljahverfi vestan Glerár á Akureyri. Í sveitarfélaginu eru grunnskólarnir  ekki hverfaskiptir nema að því leyti að hvert barn á rétt til skólagöngu í sínum hverfisskóla.  
 
## Stjórnun
Skólastjóri Giljaskóla (2023) er Elías Gunnar Þorbjörnsson. Deildarstjórar eru þær Aðalheiður Skúladóttir og Thelma Baldursdóttir. Arna Tryggvadóttir er deildarstjóri sérdeildar. 
 
Í ytra mati Menntamálastofnunar sem framkvæmt var árið 2019 þykja lýðræðisleg vinnubrögð einkenna samstarfið í skólanum. Innra mat er álitið mikilvægt og sjálfsagður hluti af skólastarfinu. Margþætt þróunarstarf fer fram í Giljaskóla og hefur skólinn sérstakt upplýsingatækniteymi.
 
## Nám og kennsla
Giljaskóli er einsetinn skóli sem býður nám í 1.—10. bekk. Menntastefnan byggir á aðalnámskrá grunnskóla frá árinu 2011 sem reist er á sex grunnþáttum menntunar sem eru leiðarljós við námskrárgerðina: Læsi, sjálfbærni, heilbrigði og velferð, lýðræði og mannréttindi, jafnrétti og sköpun. 

Í skólastarfinu er lögð áhersla á að efla almenna námshæfni í gegnum þverfagleg og skapandi verkefnum sem byggja á gagnrýninni hugsun. Virkjuð er áhugahvöt nemenda, stuðlað að auknu sjálfstæði þeirra í námi og trú á eigin getu. Sterk áhersla er á samvinnu nemenda. Skólastarfið byggir á teymiskennslu sem felur í sér sameiginlega ábyrgð tveggja eða fleiri kennara á námi, líðan nemenda og samstarfi við nemendur og foreldra þeirra.

Á vef Giljaskóla er birt lýsing á lykilhæfniþáttum eftir stigum (unglingastig, miðstig og yngsta stigið). Er þar lýst kröfum á borð við ábyrgð, þrautseigju, frumkvæði og áræðni.

## Skólabragur og hefðir
Skólinn hefur með einkunnarorðum og gildum mótað heildstæða stefnu um jákvæðan skólabrag. Skólabragurinn einkennist af samvinnu og ábyrgð allra í skólasamfélaginu.  Í Skólanámskrá Giljaskóli segir:„Sýn Giljaskóla tekur mið af því hvað kemur einstaklingi best að tileinka sér til að ná góðum árangri í lífinu. Metnaður, víðsýni og ábyrgð eru undirstaða góðs námsárangurs en virðing, lífsgleði og kærleikur höfða til félags- og tilfinningaþroska sem er nauðsynlegur fyrir farsæl samskipti í leik og starfi. Þessi sex lífsgildi eru notuð við ýmis tækifæri og unnið út frá þeim í daglegu starfi.“

## Tenglar
* Vefsíða Giljaskóla

## Tilvísanir
Elínborg Þorbjarnardóttir

**Elínborg Þorbjarnardóttir** (1860–1947), fullu nafni **Þuríður Elínborg Þorbjarnardóttir**, var húsfreyja á Gufuskálum

## Ævi
Elínborg var fædd á Broddanesi í Strandasýslu 9. mars 1860. Hún var dóttir Sólborgar Sigurðardóttur og Þorbjörns Oddssonar. Ung fluttist Elínborg vestur á Snæfellsnes og giftist þar árið 1897 Sæmundi Guðmundssyni. Þau byrjuðu búskap að Görðum, en fluttu ári síðar að Gufuskálum og bjuggu þar myndarbúi til ársins 1914, er Sæmundur drukknaði í róðri ásamt tveimur fóstursonum og vinnumanni. 

Með 6 börn og eitt fósturbarn bjó hún á Gufuskálum til ársins 1941, er hún flutti til Reykjavíkur til dóttur sinnar Ásthildar.

Árið 1931 Gaf Elínborg út pésa lítinn, prentaðan, sem hét *Gufuskálar*. Þar segir hún um missi manns síns m.a.: „Þessi missir minn nam mér djúpt í hjarta,“

Árið 1942 skrifaði dr. Þorkell Jóhannesson í *[[Andvari (tímarit)|Andvara]]* greinina „Þúsund ár“, meðal annars um heimsókn sína til Elínborgar á Gufuskálum. Þar segir hann þetta um Elínborgu:

Elínborg Þorbjarnardóttir lést 4. ágúst 1947, 87 ára að aldri.

Bautasteinn til minningar um Elínborgu var afhjúpaður á sjómannadaginn 1989. Þetta er sæbarinn steinn úr hennar landareign, sem nokkrar konur úr Slysavarnardeild kvenna á Hellissandi ákváðu að reisa við Gufuskálavör.

## Tilvísanir
Segulpóll

**Segulpóll** eða **-skaut** getur átt við um 

* Segulmiðju annars af tveimur stöðum á yfirborði hlutar, sem hefur um sig segulsvið nær því af tvípólagerð.
* Annan af tveimur stöðum á yfirborði jarðar, eða annarrar plánetu, þar sem segulhalli er 90° (90 gráður).:en:Magnetic_dip
* Stakan segulpól, seguleinskaut (Magnetic Monopole), sem ekki er að finna skv. jöfnum Maxwell, en , sem fyrstur varð til að sameina skammtafræðina og takmörkuðu afstæðiskenninguna, setti fyrstur fram tilgátu um árið 1931, en hefur ekki enn fundist, þrátt fyrir leit.
Segulsvið verður til við rafhleðslur á hreyfingu, sem sé rafstraum, að viðbættri viðbót Maxwells, hliðrunarstraumnum, breytilegu rafsviði/tímaafleið rafsviðs. Lögun segulsviðs er því almennt mjög breytileg eftir uppsprettunni, og hugtakið segulpóll á ekki alltaf beinlínis við, en kemur inn við sviðslögun tvípóls. 

Umhverfis raf- og segultvípóla eru einkennandi og áþekk , skilgreind út frá mætti tvípólanna.

* Raftvípóll myndaður af tveim aðskildum hleðslum, með mættið margfeldi hleðslu og fjarlægðar milli hleðslanna.
* Segultvípóll myndaður af straumi sem fer í hring í hringleiðara, með mættið margfeldi flatarmál hringsins og straumsins.

Stangarseglar hafa kringum sig segulsvið af tvipólagerð, og vegna lögunar þeirra á hugtakið segulpóll þar vel við.
Syracuse

**Syracuse** er fimmta stærsta borg í New York-fylki (á eftir New York-borg, Buffalo, Rochester og Yonkers. Íbúar eru um 141.000 (2020) og stórborgarsvæðið með yfir 660.000. Borgin er nefnd eftir forn-grísku borginni Sýrakúsa sem var á Sikiley.
Syracuse-háskólinn er mikilvægur rannsóknarháskóli.
Harbin Taiping-alþjóðaflugvöllurinn

**Alþjóðaflugvöllur Harbin Taiping** (IATA: **HRB**, ICAO: **ZYHB**) *([[Kínverska|kínverska:]] *哈尔滨太平国际机场*; [[Pinyin|rómönskun:]] Hārbīn Tàipíng Guójì Jīchǎng)* er flughöfn Harbin höfuðborgar Heilongjiang héraðs í Alþýðulýðveldinu Kína. Hann þjónar sem mikilvæg samgöngumiðstöð fyrir norðausturhluta Kína og er stærsti flugvöllurinn sem þjónar Heilongjiang héraði. Með um 20.4 milljónir farþega árið 2018 er hann einn af umferðameiri flugvöllum Kína.

Flugvöllurinn er staðsettur um 37 kílómetra suðvestur af miðborg Harbin, í bænum Taiping í Daoli -sýslu, sem gefur honum nafn.

## Saga

Flugvöllurinn, sem áður hét Yanjiagang- flugvöllur, var upphaflega byggður árið 1979 en stækkaður á árunum 1994 og 1997. Hann leysti af hólmi eldri flugvöll, Harbin Majiagou flugvöllinn, sem upphaflega var byggður árið 1931. Árið 1984 var hann uppfærður í alþjóðaflugvöll. Hann er hannaður með einni farþegamiðstöð til að takast á við 6 milljónir farþega árlega. 

Árið 2013 annaðist Harbin Taiping alþjóðaflugvöllur 10 milljónir farþega. Enn var því ráðist í stækkun vegna vaxandi farþegafjölda og ný farþegamiðstöð byggð um 1 kílómetra suður af þeirri gömlu var vígð árið 2018. Hún er eingöngu ætluð innanlandsflugi en allt millilandaflug var fært inn í gömlu farþegamiðstöðina, sem er verið að endurbyggja fyrir millilandaflug.

Árið 2018 fóru um 20.4 milljónir farþega um flugvöllinnn og 125 þúsund tonn af farmi. 

## Samgöngur við völlinn

Strætisvagnar tengja flughöfnina við miðborg Changsha og nærliggjandi borgir.
 
## Flugfélög

Flugfélögin *China Southern Airlines*, *China Eastern Airlines*, *Hainan Airlines*, *Loong Air *, *Sichuan Airlines*, og *Xiamen Air*, eru umfangsmikil á flugvellinum. Alls starfa þar 44 flugfélag.

## Flugleiðir

Flugvöllurinn býður meira en 70 flugleiðir til innlendra og erlendra borga. Flestir áfangastaðir eru innan Kína, en einnig eru alþjóðaflug frá Frankfurt am Main, London, Moskvu, Jekaterínbúrg, Taípei, Los Angeles, Singapúr, Seúl, Osaka, Tókýó, Niigata, og fleiri staða.

## Tenglar

* Harbin borg.
* Kínverskur vefur alþjóðaflugvallarins Harbin Taiping
* Vefsíða Travel China Guide um Harbin Taiping flugvöllinn.. Almennar upplýsingar, kort af flugvellinum, samgöngur almenningsvagna á flugvöllinn o.fl.
 
## Heimildir
 
*
OpenGL

**OpenGL (Open Graphics Library)** er forritunarviðmót eða API fyrir forrit sem nota 2D og 3D vektor grafík. Slík grafík er oft tengd tölvuleikjum en þjónar margvíslegum öðrum tilgangi og er notuð í tölvuaðstoðarhönnunarhugbúnaði og svo framvegis. 

Það sem gerir OpenGL svo öflugt er að hugbúnaðarverkfræðingar geta forritað það á þann hátt sem er óháður þeim vettvangi og vélbúnaði sem þeir eru að forrita fyrir. Það þýðir að hægt er að nota OpenGL til að búa til tölvuleik sem keyrir á Microsoft Windows, MacOS og Linux sem og eitt annaðhvort Nvidia, AMD eða Intel. 

Leikjahönnuðir þurfa ekki að veita leyfi fyrir OpenGL því það er frjáls hugbúnaður. Framleiðendur vélbúnaðar þurfa þó að leyfa það með annað hvort opnu leyfi eða vörumerkisleyfi. Leikjahönnuður tengir einfaldlega við viðeigandi bókasafn frá söluaðila vélbúnaðar. 

Silicon Graphics, Inc. (SGI) byrjaði að þróa OpenGL árið 1991 og gaf það út 30. júní 1992; forrit nota það mikið á sviði tölvustuddrar hönnunar (computer-aided design á ensku eða CAD), sýndarveruleika, vísindalegrar sýnileika, upplýsingamyndun, flughermi og tölvuleikir. Frá árinu 2006 hefur OpenGL verið stjórnað af tæknifyrirtækinu Khronos Group.

## Uppsetning
Uppsetning OpenGL er fljótleg og einföld en að byrja að nota það getur verið miklu flóknara. Það er engin fljótleg leiðarvísir og heildarskjölin eru kannski ekki mikil hjálp fyrir byrjendur. Það er líka mikilvægt að hafa í huga að OpenGL er bara bókasafn. Ef þú hleður því niður með það í huga að búa til leiki þarftu líka þýðanda, önnur bókasöfn og kannski jafnvel fjölda annarra þróunarverkfæra.

## Heimildir
Helena Sverrisdóttir

**Helena Sverrisdóttir** (fædd 11. mars 1988) er íslenskur fyrrum körfuknattleikskona. Helena var um margra ára skeið besta körfuknattleikskona Íslands en hún hefur verið valin Körfuknattleikskona árins 12 sinnum og hefur hlotið nafnbótina lang oftast kvenna á Íslandi. Helena var lykilleikmaður Vals árið 2019 og leiddi lið sitt til deildarmeistaratitils, Íslandsmeistaratitils og Bikarmeistaratitils en þetta voru fyrstu stóru titlar kvennakörfunnar í Val. Á ferlinum varð hún fimm sinnum Íslandsmeistari og fimm sinnum bikarmeistari. Hún varð einnig tvívegis Slóvakíumeistari og þrívegis bikarmeistari þar í landi.

## Landsliðsferill
Helena er leikjahæsti leikmaður í sögu Íslenska kvennalandsliðið í körfuknattleik en hún lék 81 leik á árunum 2002 til 2023.

## Tilvísanir
Stefan Effenberg

**Stefan Effenberg** (fæddur 2. ágúst 1968) er þýskur fyrrverandi knattspyrnumaður. Stefan spilaði meðal annars fyrir FC Bayern München, Fiorentina, VfL Wolfsburg og Al-Arabi.
## Titlar
### [[Bundesliga]]
* 1999, 2000 og 2001 með Bayern München

### [[DFB-Pokal]]
* 1995 með Borussia Mönchengladbach
* 2000 með Bayern München

### [[Meistaradeild Evrópu]]
* 2001 með Bayern München

### HM Félagsliða
* 2001 med Bayern München

## Tenglar
*https://www.fussballdaten.de/person/stefan-effenberg/
*https://www.national-football-teams.com/player/14092/Stefan_Effenberg.html
CFR Cluj

**CFR Cluj** er rúmenskt Knattspyrnufélag frá Cluj-Napoca í Transylvaníu . Félagið var stofnað árið 1907. Með félaginu spilar Rúnar Már Sigurjónsson.

## Titlar
***Transylvaníu-meistaramótið: 1**
:1910
***Liga I: 8** 
:2007/08, 2009/10, 2011/12, 2017/18, 2018/19, 2019/20, 2020/21, 2021/22
***Cupa României: 2**
:2007-08, 2008-09
***Supercupa României: 1**
:2008-09

## Tenglar
* Heimasíða
Bombus tibeticus

***Bombus tibeticus*** er tegund af humlum, nýfundin í Tíbet. Vegna nafnsins er auðvelt að ruglast á henni og B. tibetanus, en sú er af sníkju-undirættkvíslinni Psithyrus.

## Tilvísanir
Bombus tanguticus

**Bombus tanguticus** er tegund af humlum, ættuð frá Himalajafjöllum.
Þetta er sú humlutegund sem finnst hæst til fjalla, í 5640 m hæð.

## Tilvísanir
Bombus sylvicola

**Bombus sylvicola** er tegund af humlum, útbreidd í norðurhluta N-Ameríku. Hún líkist mjög B. melanopygus


Bombus sylvicola 43967867.jpg


## Tilvísanir
Marcelo Rebelo de Sousa

**Marcelo Nuno Duarte Rebelo de Sousa** (f. 12. desember 1946) er portúgalskur lögfræðingur, stjórnmálamaður, fræðimaður og fyrrverandi forseti Portúgals. Hann var 20. forseti landsins og gegndi embættinu frá árinu 2016 til ársins 2026. Rebelo de Sousa hefur lengst af verið meðlimur í portúgalska Jafnaðarmannaflokknum (sem er hægriflokkur þrátt fyrir nafnið) og var leiðtogi flokksins frá 1996 til 1999, en hann sagði sig tímabundið úr flokknum eftir að hann varð forseti. Fyrir forsetatíð sína var Rebelo de Sousa jafnframt þjóðkunnur í Portúgal sem stjórnmálaskýrandi sem birtist í eigin sjónvarpsþáttum.

Rebelo de Sousa var endurkjörinn í forsetakosningum árið 2021. Hann hafði notið mikilla vinsælda í embættinu, svo mjög að portúgalski Sósíalistaflokkurinn, sem sat við stjórn landsins, hafði ekki fyrir því að kosta mótframboð gegn honum. Rebelo de Sousa náði hreinum meirihluta atkvæða svo ekki þurfti að kalla til annarrar kosningaumferðar.

## Tilvísanir
Bombus melanopygus

**Bombus melanopygus** er tegund af humlum, ættuð frá vesturhluta N-Ameríku. Hún líkist mjög B. sylvicola

Hún er einn af hýslym sníkjuflugunnar Apocephalus borealis.


File:Bombus melanopygus 10890.JPG
File:Bombus melanopygus 10898.JPG
File:Bombus melanopygus 10904.JPG
File:Bombus melanopygus 10906.JPG
File:Bombus melanopygus 10917.JPG


## Tilvísanir
Bombus fragrans

***Bombus fragrans*** er tegund af humlum, ættuð frá Evrópu, nær eingöngu á steppum. Hún er ein stærsta tegundin í Evrópu.

## Tilvísanir
Apocephalus borealis

**Apocephalus borealis** er tegund af N-Amerískum sníkjuflugum sem sníkir aðallega á humlum og vespum. Einnig þekkist að þær leggist á býflugur.

## Myndir


File:Apocephalus borealiscommonsAdultFemale OvipositorDetail.png|Eggjastingur *A. borealis*
File:Female_Apocephalus_borealis_ovipositing_into_the_abdomen_of_a_worker_honey_bee.png|Kvenfluga *A. borealis* að verpa í búk býþernu
File:Two final instar larvae of Apocephalus borealis exiting a honey bee worker at the junction of the head and thorax.png|Tvær fullvaxnar lirfur *A. borealis* að skríða úr þernu við mót höfuðs og frambúks
File:Apocephalus borealis.jpg|Fullvaxin kvenfluga *A. borealis*
File:Apocephalus borealiscommonsAdultFemaleHead Detail.png|Höfuð *A. borealis*


## Tilvísanir
Guðrún Jónasson

**Guðrún Jónasson** (8. febrúar 1877 - 5. október 1958) var bæjarfulltrúi og verslunareigandi í Reykjavík. 

Guðrún fæddist að Felli í Biskupstungum. Foreldrar hennar voru Pétur Einarsson bóndi (1835-1925) og Halla Magnúsdóttir (1833-1903). Hún flutti til Vesturheims með foreldrum sínum árið 1888. Þar kvæntist hún Jónasi Jónassyni (1867-1941) kaupmanni og leikhúseiganda í Winnipeg árið 1898. Þau skildu en Guðrún sneri aftur til Íslands árið 1904 með föður sínum og systurdóttur, Guðrúnu Ívarsdóttur Jónasson (1893–1921), sem hún hafði tekið að sér.

Guðrún stofnaði og rak vefnaðarvöruverslun með Gunnþórunni Halldórsdóttur (1872-1959) að Amtmannsstíg 5 og 5a í Reykjavík. Þær ráku saman heimili á efri hæð hússins og tóku að sér þrjú fósturbörn, þau voru Ásta Guðrún Pjetursdóttir (1919-2006), Jón B. Jónsson (1910-1976) og Sigmar Kristinsson (1909-1978). Guðrún og Gunnþórunn voru lífsförunautar.

Guðrún var fulltrúi í bæjarstjórn Reykjavíkur 1928-1946 og varafulltrúi 1946-1954. Hún sat í barnaverndarnefnd Reykjavíkur frá stofnun hennar, sem og í framfærslunefnd og brunamálanefnd. Guðrún var félagi í Góðtemplarareglunni, formaður kvennadeildar Slysavarnarfélags Íslands frá stofnun 1930 til dauðadags. Hún var formaður Sjálfstæðiskvennafélagsins Hvatar frá stofnun 1937-1955. Þá var hún lengi formaður fjáröflunarnefndar Kvennaheimilisins Hallveigarstaða en einnig formaður Kvenréttindafélags Íslands í stutta stund frá 1911-1912. Guðrún lést 5. október 1958 í Reykjavík.

Guðrún hlaut riddarakross fyrir starf sitt sem bæjarfulltrúi árið 1944 og svo stórriddarakross fyrir störf í þágu slysavarna árið 1955.
## Heimildir


* Guðrún Jónasson (Kvennasögusafn Íslands)
* Páll Líndal og Torfi Jónsson. *Reykjavík : Bæjar- og borgarfulltrúatal 1836-1986.* Reykjavík 1986, bls. 102.
* *Morgunblaðið* 14. október 1958, bls. 8. *Morgunblaðið* 21. október 1958. bls. 2.
* Sigríður Th. Erlendsdóttir og Björg Einarsdóttir. *Veröld sem ég vil : Saga Kvenréttindafélags Íslands 1907-1992.* Reykjavík 1993, bls. 114-115.
Þorbjörg Dýrleif Árnadóttir

**Þorbjörg Dýrleif Árnadóttir** (1898–1984) var íslenskur hjúkrunarfræðingur og rithöfundur.

## Ævi
Þorbjörg fæddist 8. febrúar 1898 á Skútustöðum. Hún lést í Reykjavík 7. maí 1984 en er grafin á Skútustöðum nálægt gröf föðurs síns. Foreldrar Þorbjargar voru þau Auður Gísladóttir (1869–1962) og Árni Jónsson (1849–1916) prestur og alþingismaður. Hálfsystkini hennar voru þau Þuríður (1885) og Jón (1888) en alsystkini voru þau Dýrleif Þorbjörg (1897), Gísli (1899), Þóra (1900), Gunnar (1901), Ingileif Oddný (1903), Ólöf Dagmar (1909). 

Þorbjörg lauk prófi frá Verslunarskólanum árið 1916. Þremur árum síðar fór hún til Kaupmannahafnar og lauk þaðan hjúkrunarfræðiprófi árið 1923. Hún starfaði víða sem hjúkrunarkona en hélt til Bandaríkjanna árið 1937 þar sem hún stundaði nám í heilsuvernd. Vorið 1945 varð hún fyrsta íslenska konan til að ljúka meistaraprófi í faginu þegar hún útskrifaðist frá Washington-háskóla í Seattle. 

Þorbjörg var virkur meðlimi í Félagi íslenskra hjúkrunarkvenna og var um tíma í stjórn þess sem og ritstjóri blaðs félagsins. Hún orti líka ljóð og skrifaði skáldsögur, fræðibók og ferðasögu.

## Heimildir

* Þorbjörg Dýrleif Árnadóttir (Kvennasögusafn Íslands)
* *Morgunblaðið* 13. maí 1984, bls. 41 (timarit.is)
Rásafræði

Í **rásafræði** er greind og reiknuð út hegðun og eiginleikar rafrása samtengdra íhluta. 

Íhlutarnir viðnám, spólur og þéttar mynda upphaflegan grunn passífra linulegra rása. 

Spólu má kalla „segulsvið í kubbi“ og þétti má kalla „rafsvið í kubbi.“

Rásafræði spólu og þétta er einföldun á raffræðilegum grunnforsendum, og vel nothæf þegar íhlutirnir eru miklu minni en bylgjulengd þeirrar tíðni sem notuð er. Fari íhlutarnir hinsvegar stækkandi miðað við bylgjulengd, brotnar rásafræði kubbanna smátt og smátt saman og dreifð greining á rafsegulsviðum byggð á jöfnum Maxwell þarf að taka við.

Við í rafrásir bætist að auki aragrúi annarra hluta eins tengivíra, spennugjafa, díóða, transistora, samrása, örgjörva o.fl.

## Tilvísanir
Passífar rásir

**Passífar** (eða **óvirkar**) **rásir** eru flokkur rafrása, sem eru „hlutlausar“ varðandi orku. Þær gefa frá sér jafna eða minni orku en þær hafa tekið við. Nema um sé að ræða ofurleiðara, breytist hluti aðfenginnar orku í varma innan rásarinnar. Þær geta þá aðeins gefið frá sér hluta aðfenginnar orku. Rásir úr passífum íhlutum eru sjálfkrafa passífar, en virkar rásir geta hermt eftir passífum rásum, þótt sjaldgæft sé. Línulegar passífar rásir eru einn flokkur passífra rása, sem nota einungis línulega íhluti. Ekkert hindrar þó notkun ólínulegra íhluta í passífum rásum, en það er óalgengara.

NB! Athyglisverð samhverfa eða tvídd, sé skipt á straumi og spennu, hleðslu og segulflæði, viðnámi og andhverfunni (leiðni).

## Tilvísanir
Marco Richter

**Marco Richter** (fæddur 24. nóvember 1997) er þýskur knattspyrnumaður sem spilar með FC Augsburg .
Volvo 200 Serían

**Volvo 200 serían** (þ.m.t. **Volvo 240**) var sería af bílum framleidd af Volvo frá 1974 til 1993 með meira en 2,8 milljón eintök seld um allan heim. Líkt og forveri sinn  (1966-1974), sem serían var þróuð úr, þá var 200 serían hönnuð af .

Volvo 200 serían var það vinsæl að hún náði um tíma yfir framleiðslu arftaka síns,  (1982-1992).  kom í staðinn fyrir Volvo 260 sem var markaðssettur til hliðs við 240 í annan áratug.  tók við af 700 seríunni árið 1992, eða ári áður en 240 hætti í framleiðslu. 

Síðasti 240 bílinn var framleiddur 14. maí 1993, næstum því 20 árum eftir fyrsta bílinn.
Matthias Sammer

**Matthias Sammer**  (fæddur 5. september 1967 í Dresden sem þá var hluti af Austur-Þýskalandi) er þýskur fyrrverandi knattspyrnumaður, sem spilaði m.a fyrir Dynamo Dresden, VfB Stuttgart og Borussia Dortmund á ferlinum.

Matthias Sammer spilaði í  5 ár með Borussia Dortmund, hann lék þar  115 leiki fyrir félagið og skoraði í þeim alls 21 mark. Hann hefur m.a. unnið 1 meistaradeildartitil, og þrjá Bundesliga titla, með VfB Stuttgart og Borussia Dortmund.

## Heimildir
*https://www.dfb.de/datencenter/personen/matthias-sammer/spieler
*https://archive.today/20130419122432/http://sports.ndtv.com/euro-2012/players/legends/190742-euro-legends-matthias-sammer
*https://www.kicker.de/matthias-sammer-wird-neuer-chef-coach-229542/artikel
Bombus frigidus

***Bombus frigidus*** er tegund af humlum, útbreidd í Kanada og finnst sumsstaðar í Bandaríkjunum.

## Lýsing
Hún er svört með gula rönd sitthvorum megin við vænghluta bols. Afturendinn er rauðgulur til gulleitur. 

Drottningarnar eru um 17 - 19 mm, þernurnar eru um 8 - 11 mm og druntarnir eru um 10 - 15 mm langir. Tunga í meðallagi löng.

Hún líkist mjög *[[Bombus mixtus]]* og *[[Bombus balteatus]]*.

## Tilvísanir
Bombus sibiricus

***Bombus sibiricus*** er tegund af humlum, ættuð frá S-Síberíu, Mongólíu og NA-Kína. Hún er aðallega ljósgul á lit.

## Tilvísanir
Exekias

**Exekias** var leirmyndamálari og leirkerasmiður í Aþenu í Grikklandi til forna. Hann starfaði á tímabilinu 545 Fyrir Krist til 530 Fyrir Krist. Verk hans eru aðallega unnin með þannig tækni að fígúrur eru þaktar leir og verða svartar við brennslu.
Shijiazhuang Zhengding-alþjóðaflugvöllurinn

**Alþjóðaflugvöllur Shijiazhuang Zhengding** (IATA: **SJW**, ICAO: **ZBSJ**) *([[Kínverska|kínverska:]] *石家庄正定国际机场*; [[Pinyin|rómönskun:]] Shíjiāzhuāng Zhèngdìng Guójì Jīchǎng)* er flughöfn Shijiazhuang, höfuðborgar Hebei héraðs í Alþýðulýðveldinu Kína. Hann þjónar sem mikilvæg samgöngumiðstöð fyrir Shijiazhuang og Hebei hérað.

Flugvöllurinn er staðsettur um 30 kílómetra norðaustur af miðborg Shijiazhuang, í bænum Xinchengpu, sem gefur honum nafn.

Shijiazhuang Zhengding flugvöllur var opnaður árið 1995 og var gerður að alþjóðaflugvelli árið 2008. Líkt og með marga aðra alþjóðaflugvelli Kína er enn verið er að stækka flugvöllinn. Byggð var önnur farþegarmiðstöð árið 2014 þannig að flugvöllurinn getur nú tekið við 20 milljón farþegum á ári og 250.000 tonnum af farmi. Hann mun einnig geta þjónað sem varaflugvöllur fyrir alþjóðaflugvöll Beijing borg. Hann er einnig einn fárra flugvalla í Kína sem Antonov An-225 getur starfað.

Árið 2018 fóru um 11.3 milljónir farþega um tvær farþegamiðstöðvar flugvallarins og 46 þúsund tonn af farmi. 
 
## Samgöngur við völlinn
 

 
Strætisvagnar og lestir tengja flughöfnina við miðborg Shijiazhuang og nærliggjandi borgir og svæði.
 
Með opnun háhraðlestarinnar Beijing – Guangzhou árið 2012, fékk flugvöllurinn eigin lestarstöð sem gerir hana mjög aðgengilega við nærliggjandi borgir og héruð.
 
## Flugfélög

Flugvöllurinn er safnvöllur fyrir heimaflugfélagið *Hebei Airlines* og áhersluvöllur fyrir *China United Airlines* og *Spring Airlines*. Flugfélögin *Hainan Airlines*, *Beijing Capital Airlines*, og *China United Airlines*, eru einnig umfangsmikil á vellinum. Alls starfa þar 26 farþegaflugfélög og fimm flugfélög í vöruflutningum.

## Flugleiðir

Flugvöllurinn býður meira en 32 flugleiðir til innlendra og erlendra borga. Flestir áfangastaðir eru innan Kína, en alþjóðaflug eru til 12 alþjóðlegra áfangastaða, meðal annars Moskvu, Siem Reap, Seúl og fleiri staða.

## Tenglar

* Shijiazhuang borg.
* Hebei hérað.
* Kínverskur vefur alþjóðaflugvallarins Shijiazhuang Zhengding 
* Vefsíða Travel China Guide um Shijiazhuang Zhengding flugvöllinn.. Almennar upplýsingar, kort af flugvellinum, samgöngur almenningsvagna á flugvöllinn o.fl.
 
## Heimildir
 
*
Kerameikos

**Kerameikos** var hverfi leirkeramálara og leirkerasmiða í Aþenu í Grikklandi til forna. Leirsmiðahverfið var staðsett á árbökkum árinnar Eridanos en leirkerasmiðir sóttu leirinn í ána. Áin flæddi oft yfir bakka sína og var því svæðið tekið undir grafreiti. Þegar borgarmúr var reistur þá  varð sá hluti af  Kerameikos hverfinu sem var í byggð innan borgarmúranna  en  grafreitasvæðið var utan borgarmúranna.

## Tengill
*Kerameikos, Hellenic Ministry of Culture
Indiana Pacers

**Indiana Pacers** er bandarískt körfuboltalið frá Indianapolis sem spilar í NBA deildinni. Liðið var stofnað árið 1967 í ABA deildinni. Árið 1976 fluttist liðið yfir í NBA-deildina eftir sameiningu hennar og ABA. Liðið vann 3 titla í ABA. Það hefur komist tvisvar í úrslit NBA, árin 2000 og 2025.

## Titlar
***[[National Basketball Association|NBA]]**
**Tap í úrslitum (2): 2000, 2025
***[[American Basketball Association|ABA]]**
**Meistarar (3): 1970, 1972, 1973
**Tap í úrslitum (2): 1969, 1975
***[[Bikarkeppni NBA]]**
**Tap í úrslitum (1): 2023

## Þekktir leikmenn

## Tilvísanir
Haikou Meilan-alþjóðaflugvöllurinn

**Alþjóðaflugvöllur Haikou Meilan** (IATA: **HAK**, ICAO: **ZJHK**) *([[Kínverska|kínverska:]] *海口美兰国际机场*; [[Pinyin|rómönskun:]] Hǎikǒu Měilán Guójì Jīchǎng)* er flughöfn Haikou höfuðborgar Hainan héraðsins í Alþýðulýðveldinu Kína. Hann þjónar sem mikilvæg samgöngumiðstöð fyrir borgina og Hainan eyju. Hann er einn fjölfarnasti flugvöllur Kína.
Flugvöllurinn er staðsettur um 25 kílómetra suðaustur af miðborg Haikou, í bænum Lingshaní Meilan sýslu, sem gefur honum nafn.
Árið 2018 fóru um 24.1 milljónir farþega um tvær farþegamiðstöðvar flugvallarins og 170 þúsund tonn af farmi. 
 
## Saga

 
Haikou Meilan alþjóðaflugvöllur var opnað árið 1999 í stað gamla Dayingshan flugvallarins sem var staðsettur annars staðar í borginni. Flugvöllurinn er rekinn af fyrirtækinu Regal International Airport Group.
Flugstöðin er með 60.200 fermetra rými, með 45 innritunarborðum og 11 öryggisstöðvum. 
Flugvöllurinn sem er stærsti og fjölfarnasti flugvöllur Hainan eyjar, er einn fjölfarnasti flugvöllur Kína. Ný alþjóðleg flugstöð sem opnaði árið 2013, er við austurhlið eldri flugstöðvar eykur alþjóðlega afkastagetu til muna. 
Til að mæta síaukinni eftirspurn var flugvöllurinn enn stækkaður með nýrri 296.000 fermetra farþegamiðstöð. Markmiðið er að mæta árlega 35 milljónum farþega og að auka farmgetu í 400.000 tonnum árið 2025. Stækkuninni á að ljúka árið 2021.

## Samgöngur
Haikou Meilan alþjóðaflugvöllur er vel tengdur borginni og nærliggjandi svæðum með strætisvögnum og Háhraðalest gengur til miðborgarinnar.
 
## Flugfélög

 
Flugvöllurinn er safnvöllur fyrir heimaflugfélagið *Hainan Airlines*. Flugfélögin *China Southern Airlines*,  *Beijing Capital Airlines*, *GX Airlines* og *Tianjin Airlines*, eru einnig umfangsmikil á flugvellinum. Alls starfa þar 49 farþegaflugfélag á vellinum.

## Flugleiðir
Flugvöllurinn býður meira en 220 flugleiðir til 65 innlendra og erlendra borga. Flestir áfangastaðir eru innan Kína, en einnig eru alþjóðaflug eru til Moskvu, Seúl Bangkok, Sydney, Singapúr, Osaka, Jakarta, Melbourne, og fleiri staða.

## Tenglar

 
* Haikou borg.
* Hainan hérað.
* Kínverskur vefur alþjóðaflugvallarins Haikou Meilan 
* Vefsíða Travel China Guide um Haikou Meilan flugvöllinn.. Almennar upplýsingar, kort af flugvellinum, samgöngur almenningsvagna á flugvöllinn o.fl.
 
## Heimildir
 
*
Rok-Records

**Rok-Records** er sjálfstætt, Íslenskt útgáfufyrirtæki stofnað árið 2017 af framleiðandanum, lagahöfundinum og tónlistarmanninum Pálma Ragnari Ásgeirssyni.

Fyrsta útgefna efni Rok-Records var smáskífa Bríetar, 'In Too Deep', í Janúar 2018. 

## Tónlistarmenn
*Bríet
*Arro
*GKR
*Palmi

## Plötuútgáfa
*Bríet - Kveðja, Bríet (2020)
*Bríet - 22.03.99 (2018)

## Smáskífur
*GKR - Kúl ft. palmi (2018)
*Bríet - In Too Deep (2018)

## Heimildir
Jón Fjörnir Thoroddsen

**Jón Fjörnir Thoroddsen** (f. 1971) er íslenskur athafnamaður, söngvari, rithöfundur og kvikmyndaframleiðandi.

Hann skrifaði bókina Íslenska efnahagsundrið (2009) og framleiddi kvikmyndina Íslenski draumurinn (2000).

Hann var söngvari og rappari í hljómsveitinni Tennessee Trans (1994).

## Tilvísanir
Sebastian Deisler

**Sebastian Toni Deisler** (fæddur 1989) er þýskur fyrrverandi knattspyrnumaður sem spilaði stærsta hluta ferilsins með Bayern München og Þýska landsliðinu. Hann lék sem hægri bakvörður og sóknarsinnaður miðherji.
## Titlar
;Bundesliga
* 2002-03, 2004-05 og 2005-06 með FC Bayern München

;DFB-Pokal
* 2003, 2005 og 2006 með FC Bayern München

## Heimildir
*https://www.kicker.de/deislers-kranken-akte-360233/artikel
*https://www.welt.de/lifestyle/gallery1139173/Dirndl-Revolte.html?nr=2
*https://abo.tagesspiegel.de/digitalangebote/e-paper
Rani Khedira

**Rani Khedira** (fæddur 27. janúar 1994) er þýskur knattspyrnumaður sem spilar með FC Augsburg .  Hann er yngri bróðir Sami Khedira.
Auroracoin

**Auroracoin** (AUR, tákn: ᚠ) er rafeyrir sem byggir á dulkóðun og opnum hugbúnaði líkt Bitcoin. Auroracoin kom út árið 2014 sem gjaldmiðill í stað Bitcoin og Íslensku krónuna. Hinn óþekkti höfundur eða höfundar nota dulnefnið Baldur Friggjar Óðinsson. Þeir lýstu því yfir að þeir hygðust dreifa helmingi auroracoins til allra 330.000 manna sem skráðir eru með kennitölu frá og með 25. mars 2014, án endurgjalds, og verði 31,8 auroracoins á mann.

Með Auroracoin má senda greiðslur hverst sem er á öruggan hátt. Allar færslur eru naflausar og er friðhelgi notenda gætt með númeruðum reikningum. Millifærslurnar eiga sér stað í færsluskrá sem deilt er meðal notenda án aðkomu miðlægrar reiknistofu eða banka.

Auroracoin var stofnuð sem annar gjaldmiðill til að takast á við takmarkanir stjórnvalda á Íslensku Krónunni, sem voru til staðar síðan 2008, sem takmarka verulega för gjaldeyris utan lands.
## Saga
Því hefur verið haldið fram að á mörgu leyti mætti líta á Ísland sem kjörinn stað fyrir rafeyrir. Vegna takmarkaðrar notkunar reiðufjár, mikillar þekkingar á rafrænum fjármálum og mikils áhuga á Bitcoin í íslensku samfélagi, ásamt langtíma óstöðugleiki krónunnar.

Upphaflega var það byggt á Litecoin, en þann 8. mars 2016 var gefinn út nýr merkjagrunnur með multi-algo byggður á DigiByte og frumkvöðull af Myriadcoin.

## Ósamkomulag
Frá og með árinu 2015 var réttarstaða rafmynta á Íslandi óljós, þó að Auroracoin "airdrop" hafi falið í sér samþykki stjórnvalda um notkun Oðinssonar á Íslykli. Sumir íslenskir stjórnmálamenn hafa tekið neikvæða afstöðu til Auroracoin. Í þingræðum 14. mars 2014 lagði Pétur Blöndal, varaformaður efnahags- og viðskiptanefndar alþingis áherslu á að hugsanleg skattsvik með notkun Auroracoin gætu haft áhrif á efnahag Íslands. Hann sagði einnig að almenningur ætti að gera sér grein fyrir því að Auroracoin „er ekki viðurkenndur gjaldmiðill þar sem enginn styður miðilinn“

Þingmaðurinn Frosti Sigurjónsson, þingmaður framsóknarflokksins og formaður efnahags- og viðskiptanefndar Alþingis, lagði til í bloggfærslu á vefsíðu sinni að vísbendingar væru um að Auroracoin væri ólöglegt fjárhagslegt „svindl“.

Óðinsson sagði að „(þingið) geti gert það ólöglegt að eiga eða eiga viðskipti með Auroracoin, þeir munu þó aldrei geta stjórnað svona dreifðri kerfi, eða hindrað Íslendinga í að nota gjaldmiðilinn, án þess að gera Ísland að lögregluríki.“

Milli hámarksins um 0,1 BTC og 26. nóvember 2017 féll gildi Auroracoin niður í 0,00008027 BTC.

## Tilvísanir
Tigres UANL

**Club de Fútbol Tigres de la Universidad Autónoma de Nuevo León** (einnig þekkt sem ** Tigres UANL** eða bara   **Tigres**) er mexíkóskt knattspyrnufélag frá Monterrey. Liðið var stofnað árið 1960. 

## Titlar
* **[[Liga MX]] (3)**: 1977-78, 1981-82, Apertura 2011

* **[[Copa Mexico]] (3)**: 1975-76, 1995-96, Clausura 2014

## Þekktir Leikmenn
*  André-Pierre Gignac
* Carlos Munoz
* Claudio Nuñez
*  Jorge Campos
* Claudio Suárez
* Iván Hurtado
* Francisco Javier Cruz
* Gerónimo Barbadillo
* Tomás Boy
* Olaf Heredia
* Luis Hernández
* Tab Ramos
* Ramón Ramírez
* Emil Kostadinov
* Jaime Lozano
* Aílton Gonçalves da Silva
* Carlos Salcido
* Sebastián Abreu
* Omar Bravo
* Jonathan Bornstein

## Tengill
* https://www.tigres.com.mx/
Fiete Arp

**Jann-Fiete Arp ** (fæddur 6. janúar 2000) er þýskur knattspyrnumaður sem spilar með FC Bayern München.

## Heimildir
*https://www.dfb.de/datencenter/personen/jann-fiete-arp/spieler
*https://fcbayern.com/en/news/2019/02/fiete-arp-to-move-to-bayern-by-latest-2020
Hans G. Kresse

**Hans Georg Kresse** (Amsterdam, 3 desember 1921–Doorwerth, 12 mars 1992) var hollenskur myndasöguhöfundur. Hann vann til verðlauna með myndasögur sínar 1976 (Stripschapprijs).

## Ævi og störf
Hans G. Kresse, fæddur í Hollandi 1921, hóf feril sinn sem myndasöguhöfundur árið 1938 hjá tímaritinu *De Verkenner*. Hann fór til Toonder Studios 1944, þar sem hann vann við ýmsar myndasögur. Þar byrjaði hann á sínum sögulega raunveruleikastíl sem einkenndi hann til loka. En 1950, gerði hann teikningar fyrir teiknimyndasöguna Andrés Önd skrifaða af Dick Dreux.

Sama ár hóf hann meginverk sitt, víkingaseríuna *[[Eric de Noorman]]*. Eins og var venja með hollenskar myndasögur þess tíma, þá var textinn ritaður undir myndunum í stað talblaðra. Myndasagan kom fyrst út í flæmska dagblaðinu *[[Het Laatste Nieuws]]*, og var síðar gefin út í Hollandi og Vallóníu á frönsku. Serían var gefin út til 1964, og afleiðu-serían *Erwin, de Zoon van Erik de Noorman* hóf reglulega útgáfu 1966.

Hin aðalserían, *Les Peaux-Rouges*, lýsir lífi indíána á nýlenduárum spænskra landkönnuða í N-Ameríku, hóf útgáfu hjá Casterman 1973. Kresse vvann við hana til 1982, en þá þurfti hann að hætta vegna versnandi sjónar.

## Myndasögur

* Tarzan van de apen (1938-1940), í bókarformi 1983
* Tom Texan (1940-1941), í bókarformi 1983
* Siegfried (1943-1944), í bókarformi 1990
* Robby (1945-1946), í bókarformi 1986
* Per atoomraket naar Mars (1945), í bókarformi 1945, 1948, 1986
* De gouden dolk (1946), í bókarformi 1946, 1948, 1976
* Eric de Noorman (1946-1964), í bókarformi síðan 1948
* De grote otter (1946), í bókarformi 1946, 1953, 1994
* Xander (1947-1948), í bókarformi 1974, 1990
* Detective Kommer (1947-1948), í bókarformi 1949, 1950
* Matho Tonga (1948-1954), í bókarformi 1977
* De zoon van het oerwoud (1954), í bókarformi 1994
* Het Schatteneiland (1954), í bókarformi 1994
* Roland de Jonge Jager (1957)
* Pim en de Venusman (1959-1960)
* Zorro (1964-1967), í bókarformi 1974, 2005
* De boogschutter (1965)
* Spin en Marty (1965)
* Bonanza  (1965-1966), í bókarformi 2007
* Vidocq (1965-1970) og (1986-1988), í bókarformi 1970, 1977, 1978, 1980, 1990, 1991, 1995
* Erwin, de zoon van Eric de Noorman (1966-1975), í bókarformi 1970, 1973 (2 bækur) 
* Minimic (1970)
* Mangas Coloradas (1971-1972), í bókarformi 1973, 1993
* Wetamo (1972-1973), í bókarformi 1973, 1992
* Les Peaux-Rouges (Á víðáttum vestursins) 1973-1982
* Alain d'Arcy (1976-1978), ií bókarformi 1979, 1980, 1980/1981

### Les Peaux-Rouges (Á víðáttum vestursins)
Fyrstu fjórar bækurnar í seríunni Á víðáttum vestursins var gefin út af Fjölvútgáfunni (1977-8)

## Tilvísanir
Þúsund og einn dagur

**Þúsund og einn dagur** er sagnasafn með persneskum, tyrkneskum, indverskum og kínverskum sögum, tekið saman af franska austurlandafræðingnum François Pétis de la Croix, að sögn eftir tilsögn frá dervisja að nafni Moclés í Isfahan. Ólíklegt er talið að sagnirnar hafi komið frá honum. Ein helsta fyrirmynd þess er sagnasafn á arabísku, *[[Al-Faraj ba’d al-Shidda]]*, sem var vinsælt á þeim tíma, en sögurnar koma líka úr ýmsum öðrum áttum. Safnið kom út á frönsku í fimm bindum frá 1710 til 1712. Fyrirmyndin var arabíska sagnasafnið *[[Þúsund og ein nótt]]* sem Antoine Galland gaf út á frönsku nokkrum árum fyrr. Líkt og í *Þúsund og einni nótt* eru sögurnar í *Þúsund og einum degi* sagðar með rammafrásögn. Bók de la Croix varð mjög vinsæl í Evrópu og var þýdd á fjölda tungumála.
Larry King

**Lawrence Harvey Zeiger** eða **Larry King** (fæddur 19. nóvember 1933 í Brooklyn í New York, dáinn 23. janúar 2021 í Los Angeles) var bandarískur útvarps- og sjónvarpsmaður. 

Hann öðlaðist frægð árið 1978 með útvarpsþætti sínum, The Larry King Show og síðar með viðtalssjónvarpsþáttinn Larry King Live sem var á dagskrá CNN frá 1985 til 2010.

## Tenglar
*
Guiyang Longdongbao-alþjóðaflugvöllurinn

**Alþjóðaflugvöllur Guiyang Longdongbao** (IATA: **KWE**, ICAO: **ZUGY**) *([[Kínverska|kínverska:]] *贵阳龙洞堡国际机场*; [[Pinyin|rómönskun:]] Guìyáng Lóngdòngbǎo Guójì Jīchǎng)* er flughöfn Guiyang, höfuðborgar Guizhou héraðsins í Alþýðulýðveldinu Kína. Hann þjónar sem mikilvæg samgöngumiðstöð fyrir Guiyang og Guizhou hérað. Hann er einn af umferðameiri flugvöllum Kína.

Flugvöllurinn er staðsettur um 11 kílómetra suðaustur af miðborg Guiyang, í bænum Longdongbao, sem gefur honum nafn.
Guiyang Longdongbao flugvöllur var opnaður árið 1997 en fékk viðskeytið alþjóðaflugvöllur árið 2006. Svæðið er um 4 ferkílómetrar og er með 3200 metra langa flugbraut. Flugstöðin er um 34.000 fermetrar með þremur farþegamiðstöðvum.
Árið 2019 fóru um flugvöllinn um 22 milljónir farþega og 120 þúsund tonn af farmi.

## Saga stækkunar

Líkt og með marga aðra flugvelli í Kína hefur vöxtur hans verið mjög mikill. Hann hefur því ítrekað komið að þolmörkum í flutningsgetu. Farþegafjöldi vallarins fór yfir 10 milljónir árið 2013, 18 milljónir árið 2017, 20 milljónir árið 2018 og um 22 milljónir árið 2019, sem gerir hann að einum stærsta flugvelli landsins.

Stækkun hófst árið 2010 með það að markmiði að geta tekið við 15.5 milljónum farþega á ári og um 220 þúsund tonnum af farmi. 

Ljóst er að þörfin fyrir frekari stækkun jókst enn og því eru verulegar framkvæmdir á vellinum. Auk þriðju farþegamiðstöðvarinnar sem er í smíðum, er verið að bæta við 4000 metra langri flugbraut. Framkvæmdirnar, sem á að ljúka árið 2025, ættu að auka árlega afkastagetu flugvallarins í um 30 – 40 milljónir farþega, flutnings á 460.000 tonnum af farmi og lendingar 250.000 flugvéla.

## Samgöngur við völlinn

Lestir, snarlestir og strætisvagnar tengja flughöfnina við miðborg Guiyang og nærliggjandi borgir og svæði. 

Longdongbao járnbrautarstöðin er staðsett undir flugvellinum. Hún er tenging við Guiyang-Guangzhou háhraðalestina. Á stöðinni er einnig tenging snarlestakerfi Guiyang borgar.
 
## Flugfélög

 
Flugfélögin *China International Airlines*, *China Southern Airlines*, *Shandong Airlines* og lággjaldafélagið *Colorful Guizhou Airlines* eru öll umfangsmikil á vellinum. Alls starfa 26 flugfélag á vellinum.
 
## Flugleiðir
Flugvöllurinn býður meira en 185 flugleiðir til 97 innlendra og erlendra borga. Langflestir áfangastaðirnir eru innan Kína, en einnig eru alþjóðaflug frá París, Bangkok, Taípei, Osaka, og fleiri staða.

## Tenglar

* Guiyang borg.
* Guizhou hérað.
* Kínverskur vefur alþjóðaflugvallarins Guiyang Longdongbao
* Vefsíða Travel China Guide um Guiyang Longdongbao flugvöllinn.. Almennar upplýsingar, kort af flugvellinum, samgöngur almenningsvagna á flugvöllinn o.fl.
 
## Heimildir
 
*
Jens Lehmann

**Jens Gerhard Lehmann** (fæddur 10. nóvember 1969 í Essen) er þýskur knattspyrnuþjálfari og fyrrverandi leikmaður. Hann spilaði stöðu markvarðar og lék 61 landsleik fyrir Þýska karlalandsliðið. Hann er einn fárra leikmanna sem hafa spilað fyrir tvö stærstu félög Ruhr, Schalke 04 og Borussia Dortmund.

Sem knattspyrnumaður spilaði hann m.a. með Schalke 04 (1987-1998), Borussia Dortmund (1999–2003) og Arsenal(2003–2008). Hann var hluti af liði Arsenalsem tapaði ekki leik heilt tímabil.
Sedrus

Cedrus er lítil ættkvísl stórra sígrænna trjáa með ilmandi við sem hefur verið mikilvægur í sögu heimalanda sinna.

## Tegundir

Tegundir *Cedrus* eru ýmist taldar frá 4 niður í eina tegund:

## Heimildir